*Hát ha majd meglátjátok az Emberfiát felmenni oda, ahol előzőleg volt?* (Jn 6,62)

Jézus tehát pontosan tudja ki Ő és honnan jött. Ezen felül ez a mondat azt is kijelenti, hogy nagyobb dolog lesz oda felmenni, mint hogy teste kenyér, vére ital. De itt messze nincs vége a mondanivalónak: megláthatod! Ezt szeretném ma nagyon aláhúzni: meg is látod!

Talán valaki arra gondol: igen, a hívők biztos meglátják, de vajon mindenki? Igen mindenki! Csak nem mindegy, milyen előjellel látom meg Őt. Ha elfogadom áldozatát, életemet Vele élem, akkor mint Vőlegény jelenik meg számomra. Ha ezt elmulasztva látom meg Őt, akkor mint Igaz Bíró lesz jelen, aki igazságos ítéletet mond életem felett. Ma még nyitva az út és választható a Vőlegény oldal! *Vadon Gyula*